CELEX: 22006D0139
Language: et
Date: 2006-10-27 00:00:00
Title: EMP Ühiskomitee otsus nr 139/2006, 27. oktoober 2006 , millega muudetakse EMP lepingu protokolli nr 31 koostöö kohta konkreetsetes valdkondades väljaspool nelja vabadust

21.12.2006   
            
            
               ET
            
            
               Euroopa Liidu Teataja
            
            
               L 366/85
            
         
      EMP ÜHISKOMITEE OTSUS
   
   nr 139/2006,
   27. oktoober 2006,
   millega muudetakse EMP lepingu protokolli nr 31 koostöö kohta konkreetsetes valdkondades väljaspool nelja vabadust
   EMP ÜHISKOMITEE,
   võttes arvesse Euroopa Majanduspiirkonna lepingut, mida on muudetud Euroopa Majanduspiirkonna lepingut kohandava protokolliga, (edaspidi “leping”), eriti selle artikleid 86 ja 98
   ning arvestades järgmist:
   
               (1)
            
            
               Lepingu protokolli nr 31 on muudetud EMP ühiskomitee 8. juuni 2004. aasta otsusega nr 90/2004 (1).
            
         
               (2)
            
            
               EMP ühiskomitee 28. oktoobri 1996. aasta otsusega nr 56/96 (2) laiendati lepinguosaliste koostööd nii, et lepingu protokolli nr 31 lisati Euroopa tööturuasutuste süsteem (Eures).
            
         
               (3)
            
            
               Esialgu jättis Liechtenstein endale õiguse otsustada osalemine Eurese tegevuses sõltuvalt lepingu protokollis nr 15 sätestatud isikute vaba liikumise valdkonnas rakendatavate üleminekumeetmete ühise läbivaatamise tulemustest.
            
         
               (4)
            
            
               Ühise läbivaatamise tulemuste alusel kehtestati EMP ühiskomitee 17. detsembri 1999. aasta otsusega nr 191/1999 (3) lepingu V ja VIII lisas Liechtensteini suhtes uued valdkondlikud kohandused, milles käsitletakse ainult Liechtensteini elama asumist.
            
         
               (5)
            
            
               Liechtensteini Eurese tegevuses osalemist käsitlevat reservatsiooni ei tohiks enam kohaldada.
            
         
               (6)
            
            
               Seetõttu tuleks muuta lepingu protokolli nr 31, et Liechtenstein saaks osaleda Eurese tegevuses alates 1. jaanuarist 2007,
            
         ON TEINUD JÄRGMISE OTSUSE:
   Artikkel 1
   Lepingu protokolli nr 31 artikli 15 lõige 4 asendatakse järgmisega:
   
      
                  “4.
               
               
                  Lõikeid 1–3 kohaldatakse Liechtensteini suhtes alates 1. jaanuarist 2007.”
               
            
   Artikkel 2
   Käesolev otsus jõustub päeval pärast seda, kui EMP ühiskomitee saab viimase teate vastavalt lepingu artikli 103 lõikele 1 (4).
   Otsust kohaldatakse alates 1. jaanuarist 2007.
   Artikkel 3
   Käesolev otsus avaldatakse Euroopa Liidu Teataja EMP osas ja EMP kaasandes.
   
      Brüssel, 27. oktoober 2006.
      
         
            EMP ühiskomitee nimel
         
         
            eesistuja
         
         Oda Helen SLETNES
         
      
   
   
      (1)  ELT L 349, 25.11.2004, lk 52.
   
      (2)  EÜT L 58, 27.2.1997, lk 50.
   
      (3)  EÜT L 74, 15.3.2001, lk 29.
   
      (4)  Põhiseadusest tulenevaid nõudeid ei ole nimetatud.